13015 


02010121112950008 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 1012 

11 Δεκεμβρίου 1995 



ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Μεταφορά της Ταμειακής Διαχείρισης του Παιδοψυ- 

χιατρικοϋ Νοσ/μείου Αττικής. 1 

Έγκριση του Ειδικού Κανονισμού Λιμένα Κυλλήνης με 
αριθ. 8 «περί μέτρων ασφάλειας κατά τις διενεργού¬ 
με νες εργασίες φόρτφσης - εκφόρτωσης υγρών 
χύμα ουσιών, υγροποιημένων αερίων που μεταφέ- 
ρονται με δεξαμενόπλοια και των καταλοίπων τους 


απά/σε βυτιοφόρα οχήματα». 2 

Χορήγηση άδειας ασκήοεως επαγγέλματος Κοινωνι¬ 
κού Λειτουργού στην Κανέλλη Κυριακή του Αργυ¬ 
ρίου. 3 

Χορήγηση άδειας ασκήοεως επαγγέλματος Κοινωνι¬ 
κού Λειτουργού στην Βλαχογεωργίου Δήμητρα του 

Παύλου. 4 

Χορήγηση άδειας ασκήοεως επαγγέλματος Κοινωνι¬ 
κού Λειτουργού στην Χανιώτη Αννα του Κων/νου. 5 
Υπαγωγή τακτικού προσωπικού Κοιν. Μολόχας Ν. Κο¬ 
ζάνης στις διατάξεις Α' μέρους του Ν. 1188/81... 6 


Σύσταση Ν.Π. στην κοιν. Κοκκινοπηλού Ν. Λάρισας με 
την επωνυμία «Σχολική Επιτροπή Δημοτικού Σχο¬ 
λείου και Νηπ/γείου Καλυβίων Κοκκινοπηλού». ... 7 
Σύσταση ιδίου Νομικού Προσώπου Δημοσίου Δικαίου 
στην κοιν. Νίκαιας Ν. Λάρισας με την επωνυμία «Ορ¬ 
γανισμός Κοινωνικής Αλληλεγγύης και μέριμνας Νι- 


καίας». 8 

Σύσταση (1) μίας θέσης Κοινοτικού Εισπράκτορα στη 
ΔΟΥ Νεμέας Ν. Κορινθίας. 9 


Τροποποίηση της παρ. 3 της αριθ. 6758/2.6.94 απο- 
φάσεως Νομάρχη Πέλλας σχετικά με τον αριθμό των 
μελών του Διοικητικού Συμβουλίου της υφισταμένης 
στο Δήμο Σκόδρας επιχείρησης με την επωνυμία 
«ΔΗΜΟΤΙΚΗ ΕΠΙΧΕΙΡΗΣΗ ΚΟΙΝΩΝΙΚΗΣ - ΑΘΛΗ¬ 
ΤΙΚΗΣ ΚΑΙ ΠΟΛΙΤΙΣΤΙΚΗΣ ΑΝΑΠΤΥΞΗΣ <ΔΕ- 


ΚΑΠΑ)».10 

Υπαγωγή του προσωπικού της κοιν. Νεράιδας Ν. Τρι¬ 
κάλων στις δ/ξεις του Ν. 1188/81.11 

ΑΓΟΡΑΝΟΜΙΚΕΣ ΔΙΑΤΑΞΕΙΣ 

Απαγόρευση εμπορίας και διάθεσης αλιευμάτων κάτω 
από ορισμένες διαστάσεις και βάρος.12 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΔΥ5α/13533 (1) 


Μεταφορά της Ταμειακής Διαχείρισης του Παιδοψυχια- 
τρικού Νοσ/μείου Αττικής. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α. Του Π.Δ. της 20,1.32 «Περί διαχειρίσεως Νομικών 
Προσώπων υπάτηςΤραπέζης της Ελλάδος». 

β. Του Α.Ν. 1611/50 «Περί καταθέσεων Ν.Π.Δ.Δ. και 
Ασφαλιστικών Ταμείων» όπως τροποποιήθηκε και συ¬ 
μπληρώθηκε με το Ν.Δ. 2999/54 και 3856/58. 

γ.ΤουΝ. 1907/17.10.90 άρθρο 13. 

2. Το αριθμ. 10085/95 έγγραφο του Παιδοψυχκπρικού 
Νοσοκομείου Αττικής. 

3. Το απόσπασμα πρακτικού της αριθμ. 20/16.10.95 
συνεδρίασης του ΔΣ του Νοσοκομείου. 

4. Η αριθμ. 38/17.12.90 εγκύκλιος της Τράπεζας της 
Ελλάδος και το αριθμ. 53/4.3.91 έγγραφό της, αποφασί¬ 
ζουμε: 

Εγκρίνουμε τη μεταφορά της Ταμειακής Διαχείρισης 
του Παιδοψυχκπρικού Νοσοκομείου Αττικής από την 
Εθνική Τράπεζα Υποκ/μα Ν. Μάκρης στην Αγροτική Τρά- 
πεζα Υποκ/μα Μαραθώνα σύμφωνα με τις διατάξεις και 
τις προϋποθέσεις που ισχύουν. 

Η απόφαση αυτή να δημοσιευθεί στην Εφημερίδα της 
Κυβερνήαεως. 

Αθήνα, 23 Νοεμβρίου 1995 

ο ΥΠΟΥΡΓΟΣ 

ΔΗΜ. ΚΡΕΜΑΣΤΜΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ, 3131,2/49/95 (2) 

Έγκριση του Ειδικού Κανονισμού Λιμένα Κυλλήνης με 
αριθ. 8 «περί μέτρων ασφάλειας κατά τις διενεργούμε- 
νβς εργασίες φάρτωσης - εκφόρτωσης υγρών χύμα 
ουσιών, υγροποιημένων αερίων που μεταφέρονται με 
δεξαμενόπλοια και των καταλοίπων τους από/σε βυτιο¬ 
φόρα οχήματα». 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Τις διατάξεις του άρθρου 10 του Ν. 1940/91 (ΦΕΚ 
40Α’) που αντικαθιστά το άρθρο 156 του Ν.Δ. 187/1973 
(ΦΕΚ 261Α ) «περί ΚΔΝΔ». 

2. Την αριθ. 413/27.7.95 γνώμη του Νομάρχη Ηλείας. 

3. Τον ειδικό Κανονισμό Λιμένα Κυλλήνης αριθ. 8 που 
μας υποβλήθηκε με την αριθ. 3131.9/02/95/16.8.95 
αναφορά της Λιμ. Αρχής με τις διατάξεις του οποίου ρυθ¬ 
μίζονται θέματα που αφορούν την εύρυθμη λειτουργία του 
Λιμένα Κυλλήνης. 

•4. Το άρθρο 29α του Ν. 1558/85 (ΦΕΚ 137Α') όπως 
προστέθηκε με το άρθρο 27 του Ν. 2081/92 (ΦΕΚ 
154Α - )- 

5. Το γεγονός ότι από τις διατάξεις της παρούσας από¬ 
φασης δεν προκαλεΐται δαπάνη σε βάρος του κρατικού 
προϋπολογισμού, αποφασίζουμε: 

Άρθρο μόνο 

α) Εγκρίνουμε τον πιο κάτω Ειδικό Κανονισμό Λιμένα 
Κυλλήνης αριθ. 8. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΚΥΛΛΗΝΗΣ 
ΑΡΙΘ. 8 

«Περί μέτρων ασφάλειας κατά τις διενεργούμενες εργα¬ 
σίες φόρτωοης - εκφόρτωσης υγρών χύμα ουσιών, 
υγροποιημένων αερίων που μεταφέρονται με δεξαμε¬ 
νόπλοια και των καταλοίπων τους από σε βυτιοφόρα 
οχήματα». 

Ο ΛΙΜΕΝΑΡΧΗΣ ΚΥΛΛΗΝΗΣ 
Έχοντας υπόψη: 

α) Τις διατάξεις του διά του από 9 Ιουνίου 1948 Β.Δ. 
Κωδικοποιημένου Νόμου 499/47 «Περί πειθαρχικής 
εξουσίας των Προϊσταμένων Λιμενικών Αρχών» (ΦΕΚ 
162Α'), συνδυαζόμενες με τα άρθρα 141-157 του Ν.Δ. 
187/73, με το οποίο κυρώθηκε ο Κώδικας Δημοσίου Ναυ¬ 
τικού Δικαίου (ΦΕΚ 261 Α'). 

β) Το άρθρο 156 του Ν.Δ. 187/73 (ΦΕΚ 261Α') «περί 
Κ.Δ.Ν.Δ.» όπως αυτό αντικαταστάθηκε με το άρθρο 10 
τουΝ. 1940/91 (ΦΕΚ40Α). 

γ) Τις διατάξεις του Ν.Δ. 444/70 «περί αρμοδιοτήτων 
Λ.Σ. και σχέσεων προς τας αρμοδιότητας των Σωμάτων 
Ασφαλείας» (ΦΕΚ 39Α). 

δ) Το άρθρο 29α του Ν. 1558/85 (ΦΕΚ 137Α’) όπως 
προστέθηκε με το άρθρο 27 του Ν. 2081/92 (ΦΕΚ 
154Α’). 

ε) Το γεγονός ότι από τις διατάξεις του παρόντος Κανο¬ 
νισμού δεν προκαλεΐται δαπάνη σε βάρος του Κρατικού 
Προϋπολογισμού, εκδίδουμε τον ακόλουθο Κανονισμό: 


Άρθρο 1 
Όρια ισχύος 

Ο Ειδικός αυτός Κανονισμός Λιμένα Κυλλήνης ισχύει 
στην χερσαία και θαλάσσια ζώνη του, στους λιμένες, τους 
όρμους καθώς και την θαλάσσια έκταση της περιοχής δι¬ 
καιοδοσίας της Λιμενικής Αρχής όπως αυτή καθορίζεται 
από τις κείμενες διατάξεις. 

Άρθρο 2 

Εφαρμογή του Κανονισμού 

1. Ο Ειδικός αυτός Κανονισμός Λιμένα εφαρμόζεται 
κατά τις εργασίες φόρτωοης ή εκφόρτωσης υγροποιημέ¬ 
νων αερίων, υγρών χύμα ουσιών και των καταλοίπων τους 
από/σε Ελληνικής ή ξένης σημαίας δεξαμενόπλοια σε/ 
από βυτιοφόρα οχήματα. 

2. Οι παρακάτω διατάξεις αφορούν: 

α) τις χύμα υγρές χημικές ουσίες που επιτρέπεται να με- 
ταφέρονται σε χημικά δεξαμενόπλοια, 
β) τα κατάλοιπα των παραπάνω χημικών ουσιών, 
γ) τα χύμα υγροποιημένα αέρια που επιτρέπεται να με- 
ταφέρονται σε υγραεριοφόρα δεξαμενόπλοια και 
δ) τις υπόλοιπες υγρές ουσίες που επιτρέπεται να μετα- 
φέρονται με δεξαμενόπλοια. 

3. Οι παρακάτω διατάξεις δεν αφορούν: 

3.1. Τις εργασίες φόρτωοης ή εκφόρτωσης ύδατος, 
υγρών τροφίμων και ποτών που μεταφέρονται με δεξαμε¬ 
νόπλοια από/σε φυποφόρα οχήματα. 

3.2. α)Τοχύμααργό πετρέλαιο που μεταφέρεται σε πε¬ 
τρελαιοφόρα δεξαμενόπλοια. 

β) Τα υγρά καύσιμα προϊόντα του αργού πετρελαίου που 
μεταφέρονται σε πετρελαιοφόρα δεξαμενόπλοια, 
γ) Τα πετρελαιοειδή κατάλοιπα των πλοίων. 

Τα θέματα της παραγράφου 3.2 αντιμετωπίζονται στο 
άρθρο 20 του Ειδικού Κανονισμού Λιμένα για την φόρ- 
τωση και εκφόρτωση επικινδύνων φορτίων. 

Άρθρο 3 

Ορισμοί 

I. Γ ία την εφαρμογή του Κανονισμού αυτού νοούνται ως: 

1. Ουσίες: Οι μεμονωμένες ουσίες ή μίγματα αυτών. 

2. Εύφλεκτες υγρές ουσίες: Οι ουσίες που σε δοκιμή 
κλειστού δοχείου έχουν σημείο ανάφλεξης 60*0 και κάτω. 

3. Τοξικές υγρές ουσίες: Αυτές που στον Διεθνή Ναυτι¬ 
λιακό Κώδικα Επικινδύνων Φορτίων του Διεθνούς Ναυτι¬ 
λιακού Οργανισμού προβλέπεται να φέρουν σήμανση της 
κλάσηςβ.1 (νεκροκεφαλή). 

4. Ουσίες κατηγορίας (I): Οι υγρές ουσίες που δεν είναι 
εύφλεκτες ούτε τοξικές και δεν περιλαμβάνονται στον πί¬ 
νακα του Κεφαλαίου 17 του Διεθνή Κώδικα για την κατα¬ 
σκευή και εξοπλισμό των πλοίων που μεταφέρουν επικίν¬ 
δυνα χημικό χύμα (ΙΒΟ ΟΟϋΕ) Ν.Δ. 126/87 (ΦΕΚ 70Α ). 

5. Ουσίες κατηγορίας (Ιί): Οι υγρές ουσίες που χαρα¬ 
κτηρίζονται τοξικές (Τ) στη στήλη (θ) του πίνακα του Κε¬ 
φαλαίου 17 του παραπάνω κώδικα και γενικά υγρές ου¬ 
σίες που είναι τοξικές. 

6. Ουσίες κατηγορίας (Ιίί): Οι υγρές ουσίες που χαρα¬ 
κτηρίζονται εύφλεκτες (Ρ) και δεν χαρακτηρίζονται τοξι¬ 
κές (Τ) στη στήλη (θ) του πίνακα του Κεφαλαίου 17 του 
παραπάνω Κώδικα, έχουν σημείο ανάφλεξης άνω των 

23“0 σε δοκιμή κλειστού δοχείου κοι γενικά υγρές ουσίες 
που είναι εύφλεκτες (με σημείο ανάφλεξης άνω των 23*0 
σε δοκιμή κλειστού δοχείου) και δεν είναι τοζικές. 

7. Ουσίες κατηγορίας (IV): Οι υγρές ουσίες που χαρα¬ 
κτηρίζονται εύφλεκτες (Ρ) και δεν χαρακτηρίζονται τοξι- 
κές (Τ) στην στήλη (θ) του πίνακα του Κεφαλαίου 17 του 
παραπάνω Κώδικα, έχουν σημείο ανάφλεξης κάτω των 
23'0 σε δοκιμή κλειστού δοχείου και γενικά υγρές ουσίες 
που είναι εύφλεκτες (με σημείο ανάφλεξης κάτω των 
23*0 σε δοκιμή κλειστού δοχείου) και δεν είναι τοξικές. 

8. Ουσίες κατηγορίας (V): Οι υγρές ουσίες που περιλαμ¬ 
βάνονται στον πίνακα του Κεφαλαίου 17 του παραπάνω 
Κώδικα και δεν χαρακτηρίζονται ούτε εύφλεκτες (Ρ) ούτε 
τοξικές (Τ) στη στήλη (θ) αυτού. 

II. Σε περίπτωση αμφισβητήσεων ως προς την εφαρ¬ 
μογή των Κωδίκων ή σε περίπτωση μη ταξινομημένων ου¬ 
σιών αποφαίνεται ως προς την τοξικότητα το Γενικό Χη¬ 
μείο του Κράτους (Δ27). 

Άρθρο 4 

Υγρές ουσίες κατηγορίας (I) 

Επιτρέπεται η φόρτωση ή εκφόρτωση δεξαμενοπλοίων 
από/σε βυτιοφόρα οχήματα χύμα υγρών ουσιών κατηγο¬ 
ρίας (I) με τις εξής προϋποθέσεις: 

1. Οι σωλήνες φόρτωσης ή εκφόρτωσης πρέπει: 

α) να είναι κατάλληλοι βάσει πιστοποιητικών, για το συ¬ 
γκεκριμένο φορτίο και σύμφωνοι με τα Διεθνή πρότυπα, 

β) να μην παρουσιάζουν διαρροή και 

γ) να ελέγχονται ετησίως με υδραυλική δοκιμή και η 
πίεση δοκιμής στον έλεγχό τους να είναι μιάμιση φορά της 
πίεσης λειτουργίας τους. Ο έλεγχος θα αποδεικνύεται 
από σχετικό πιστοποιητικό και με εγγραφή σε ειδικό βιβλίο 
δοκιμών. 

2. Οι φορτώσεις ή εκφορτώσεις πρέπει να γίνονται με 
ευθύνη των πλοιάρχων των δεξαμενοπλοίων και των οδη¬ 
γών των βυτιοφόρων οχημάτων. 

3. Στις άδειες κυκλοφορίας των βυτιοφόρων οχημάτων 
αναγράφονται οι ουσίες που επιτρέπονται να μεταφέρο- 
νται με αυτά (εφόσον προβλέπεται από τις ισχύουσες δια¬ 
τάξεις του Υπουργείου Μεταφορών και Επικοινωνιών) και 
τα βυτιοφόρα οχήματα πρέπει να είναι εφοδιασμένα με 
άδεια κυκλοφορίας για τη μεταφορά των υγρών ουσιών. 

4. Τα βυτιοφόρα σχήματα να έχουν ισχύον Δελτίο Τεχνι¬ 
κού Ελέγχου του οχήματος και του μέσου μεταφοράς (βυ¬ 
τίου) σύμφωνα με τις εκάστοτε ισχύουσες διατάξεις του 
Υπουργείου μεταφορών και Επικοινωνιών. 

5. Οι περιοχές λιμένος που επιτρέπεται να εκτελούνται 
οι εργασίες αυτές θα απέχουν το μακρύτερο δυνατό από 
τους επίσημα αναγνωρισμένους οικισμούς και θα καθορί¬ 
ζονται από το Συμβούλιο του Οργανισμού Λιμένος ή τη Λι¬ 
μενική Επιτροπή με την έναρξη ισχύος του Κανονισμού 
αυτού. 

6. Τα δεξαμενόπλοια που επιτρέπεται να φορτοεκφορ- 
τώνουν από/σε βυτιοφόρα οχήματα θα πληρούν τις εξής 
προϋποθέσεις: 

α) θα περιέχουν τόση ποσότητα φορτίου ώστε για το συ¬ 
γκεκριμένο σημείο που επελέγει να πληρούνται οι απο¬ 
στάσεις που προκύπτουν από την εφαρμογή του άρθρου 
20 του Ειδικού Κανονισμού Λιμένα για τα επικίνδυνα φορ¬ 
τία και 

β) θα περιέχουν ένα είδος φορτίου ή περισσότερα είδη 
φορτίου που από τον κανονισμό αυτό, επιτρέπεται να 


φορτώνονται ή εκφορτώνονται από/σε δεξαμενόπλοια 
σε/από βυτιοφόρα σχήματα. 

Άρθρο δ 

Υγρές ουσίες κατηγορίας (II) και (IV) 

Απαγορεύεται η φόρτωση ή εκφόρτωση δεξαμενο¬ 
πλοίων από/σε βυτιοφόρα οχήματα χύμα υγρών ουσιών 
των κατηγοριών (II) και (IV)· 

Άρθρο 6 

Υγρές ουσίες κατηγορίας (III) 

Επιτρέπεται η φόρτωση ή εκφόρτωση δεξαμενοπλοίων 
από/σε βυτιοφόρα οχήματα υγρών ουσιών κατηγορίας (III) 
από την 1η Σεπτεμβρίου έως και την 31η Μαίου κάθε 
έτους με τις εξής προϋποθέσεις: 

1. να εφαρμόζονται οι διατάξεις του άρθρου 20 του Ειδι¬ 
κού Κανονισμού Λιμένα για την φόρτωση και εκφόρτωση 
επικινδύνων φορτίων και 

2. να εφαρμόζονται οι προϋποθέσεις που απαιτούνται 
για τις υγρές ουσίες της κατηγορίας (I) στο άρθρο 4. 

Οι εργασίες αυτές για τις ουσίες της κατηγορίας (Μ) το 
διάστημα από 1η Ιουνίου έως 31 Αυγούστου κάθε έτους 
απαγορεύονται. 

Άρθρο 7 

Υγρές ουσίες κατηγορίας (V) 

Επιτρέπεται η φόρτωση ή εκφόρτωση δεξαμενοπλοίων 
από/σε βυτιοφόρα οχήματα υγρών ουσιών κατηγορίας (V) 
με τις εξής προϋποθέσεις: 

1. να εφαρμόζονται οι προϋποθέσεις που απαιτούνται 
για τις υγρές ουοίες της κατηγορίας (I) στο άρθρο 4 και 

2. το προσωπικό (ξηρός - πλοίου) που ασχολείται με την 
φορτοεκφόρτωση σε όλη τη διάρκεια των εργασιών πρέ¬ 
πει να φέρει τον εξοπλισμό που αναφέρεται στη στήλη (ιβ) 
του παραπάνω Κώδικα (ίΒΟ ΟΟϋΕ). 

Άρθρο 8 

Κατάλοιπα των ουσιών τών παραπάνω κατηγοριών 
(I. II. ΙΗ. IV. V) 

Κατ’ εξαίρεση των ισχυουσών διατάξεων περί υποδοχής 
καταλοίπων επιτρέπεται Π φόρτωση ή εκφόρτωση από/σε 
δεξαμενόπλοια σε/από βυτιοφόρα οχήματα καταλοίπων 
των ουσιών της κατηγορίας I, II και V εφαρμοζομένων των 
αντίστοιχων διατάξεων του Κανονισμού αυτού που σνοφέ¬ 
ρονται στην κατηγορία των ουσιών από τις οποίες προέρ¬ 
χονται. 

Άρθρο θ 

Χύμα Υγροποιημένα αέρια 

Απαγορεύεται η φόρτωση ή εκφόρτωση χύμα υγροποιη¬ 
μένων αερίων που μετοφέρονται με δεξαμενόπλοια σε/ 
από βυτιοφόρα οχήματα. 

Άρθρο 10 
Γενική απαγόρευση 

Απαγορεύεται η φόρτωση ή εκφόρτωση χύμα χημικών 
ουσιών των κατηγοριών I, III και V που μεταφέρονται με 
δεξαμενόπλοια σε/από βυτιοφόρα οχήματα εφόσον στον 

Ιδιο Νομό και σε όμορους Νομούς, όπου υπάρχει οδική 
επικοινωνία με την αιτούμενη περιοχή φορτοεκφόρτω¬ 
σης, λειτουργεί κατάλληλη επαρκής και διαθέσιμη μόνιμη 
εγκατάσταση με μόνιμη σύστημα σωληνώσεων για την 
υποδοχή των ουσιών αυτών, απευθείας από/σε δεξαμενό¬ 
πλοια. 

Η ύπαρξη δεξαμενών στους Νομούς και η καταλληλό¬ 
τητα αυτών, θα αποδεικνύεται με βεβαίωση δωδεκάμηνης 
ισχύος που θα χορηγούν οι αρμόδιες Νομαρχίες. Από τις 
Νομαρχίες επίσης θα βεβαιώνεται η επάρκεια και διαθεσι¬ 
μότητα αυτών των δεξαμενών. 

Αρθρο 11 

, Αναστολή ισχύος του παρόντος Κανονισμού 
Ο Κανονισμός αυτός δεν ισχύει ύστερα από Απόφαση 
του Υπουργού Εμπορικής Ναυτιλίας: 
α) σε περιπτώσεις κρίσης ή πολέμου και 
β) σε περιπτώσεις κατάστασης έκτακτης ανάγκης κατά 
την έννοια του Π.Δ. 17/1974 «Περί πολιτικής σχεδιάσεως 
εκτάκτου ανάγκης». 

Κυρώσεις 

Οι παραβάτες του παρόντος Ειδικού Κανονισμού του 
οποίου η εκτέλεση ανατίθεται στα Λιμενικά όργανα, ανε¬ 
ξάρτητα από τις συντρέχουσες ποινικές και ασακές ευθύ¬ 
νες, κατά την ισχύουσα Νομοθεσία, υπόκεινται και στις 
κυρώσεις του άρθρου 157 του Ν.Δ. 187/73 (ΦΕΚ 261 Α') 
«περί Κ.Δ.Ν.Δ.* όπως τροποποιήθηκε με το Π.Δ. 207/85 
<ΦΕΚ 70Α ) το βποίο αντικαταστάθηκε με το Π.Δ. 111/93 
(ΦΕΚ50Α). 

Κυλλήνη, 2 Μαΐου 1995 

Ο Λιμενάρχης 

Ανθ/ρχος Λ.Σ. ΚΩΝ/ΝΟΣ ΛΕΟΝΤΑΡΑΣ 

β) Ο Κανονισμός αυτός ισχύει δέκα (10) ημέρες μετά 
από τη δημοσίευσή του στην Εφημερίδα της Κυβερνή- 
σεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 23 Νοεμβρίου 1995 

ο ΥΠΟΥΡΓΟΙ 

ΓΕΩΡΓΙΟΣ ΚΑΤΖΙΦΑΡΑΣ 

- »- 

Αριθ. 1746 (3} 

Χορήγηση άδειας ασκήσεως επαγγέλματος Κοινωνικού 
Λειτουργού στην Κανέλλη Κυριακή του Αργυρίου. 

0 ΝΟΜΑΡΧΗΣ ΑΘΗΝΩΝ 

Με τη 1746 απόφαση του Νομάρχη Αθηνών έχει χορη¬ 
γηθεί στην Κανέλλη Κυριακή του Αργυρίου άδεια ασκή¬ 
σεως επαγγέλματος Κοινωνικού Λειτουργού. 

Αγία Παρασκευή, 29 Νοεμβρίου 1995 
0 Νομάρχης κ.α.α. 

Κ. ΚΑΛΛΙΡΗΣ 

-4- 

Αριθ. 1250 (4) 

Χορήγηση άδειας ασκήσεως επαγγέλματος Κοινωνικού 
Λειτουργού στην Βλαχογεωργίου Δήμητρα του Παύ¬ 
λου. 

Ο ΝΟΜΑΡΧΗΣ ΑΘΗΝΩΝ 

Με τη 1 250 απόφαση του Νομάρχη Αθηνών έχει χορη¬ 


γηθεί στην Βλαχογεωργίου Δήμητρα του Παύλου άδεια 
ασκήσεως επαγγέλματος Κοινωνικού Λειτουργού. 

Αγία Παρασκευή, 29 Νοεμβρίου 1995 

Ο Νομάρχης κ.α.α. 

Κ. ΚΑΛΛΙΡΗΣ 

- ♦ - 

Αριθ. 3450 (5) 

Χορήγηση άδειας ασκήσεως επαγγέλματος Κοινωνικού 
Λειτουργού στην Χανιώτη Αννα του Κων/νου. 

Ο ΝΟΜΑΡΧΗΣ ΑΘΗΝΩΝ 

Με την 3450 απόφαση του Νομάρχη Αθηνών έχει χορη¬ 
γηθεί στην Χανιώτη Άννα του Κων/νου άδεια ασκήσεως 
επαγγέλματος Κοινωνικού Λειτουργού. 

Αγία Παρασκευή, 29 Νοεμβρίου 1995 

Ο Νομάρχης κ.α.α. 

Κ. ΚΑΛΛΙΡΗΣ 

-♦- 

Α ριθ. 9137 (β) 

Υπαγωγή τακτικού προσωπικού Κοιν. Μολόχας Ν. Κοζά¬ 
νης στις διατάξεις Α μέρους του Ν. 1188/81. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΚΟΖΑΝΗΣ 

Με την 9137/1995 απόφασή μας, που εκδόθηκε 
ύστερα από γνώμη του Κ.Σ. Μολόχας και σύμφωνη γνωμο¬ 
δότηση του Υπηρεσιακού Συμβουλίου του άρθρου 8 και 4 
του Ν. 2307/95, υπάγεται το τακτικό προσωπικό της κοι¬ 
νότητας Μολόχας στις διατάξεις του Α' μέρους του Ν. 
1188/81. 

Από τις διατάξεις αυτής της απόφασης προκαλείται δα- 
πόνη σε βάρος του -.^υπολογισμού της κοινότητας Μο¬ 
λόχας ύφους 2.800 ύΟΟ δρχ. περίπου για το τρέχον οικο¬ 
νομικό ότ',.ς και 3.000.000 δρχ. περίπου για καθένα από 
τα επόμενα οικονομικό έτη. 

Για την ανωτέρω δαπάνη έχει εγγράφει πίστωση στον 
προϋπολογισμό της κοινότητας Μολόχας ύφους 
2.800.000 δρχ. στον Κ.Α. 05/111-1 «Αποδοχές τακτικών 
υπαλλήλων*. 

Η απόφαση αυτή να δημοσιευθεί στην Εφημερίδα της 

Κυβερνήσοως. 

Κοζάνη, 31 Οκτωβρίου 1995 

Ο Περιφερειακός Διευθυντής 
ΑΝΔΡΕΑΣ ΑΘΑΝΑΣΟΠΟΥΛΟΣ 

-♦- 

Αριθ. 12611 (7) 

Σύσταση Ν.Π. οτην κοιν, Κοκκινοπηλού Ν. Λάρισας με την 
επωνυμία «Σχολική Επιτροπή Δημοτικού Σχολείου και 
Νηπ/γείου Καλυβίων Κοκκινοπηλού*. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΛΑΡΙΣΑΣ 
Εχοντας υπόφη: 

1. Τις διατίιξεις: 

α) Του άρθρου 5 του Ν. 1894/90. 
β) Του άρθοου 2 του Ν. 2081/92. 

γ) Του άρθρου 187 του Π.Δ. 323/88 όπως αντικαταστά- 
Θηκε με τις διατάξεις των άρθρων 10 του Ν. 2130/93 και 2 
παρ. 12 του Ν. 2307/95. 

2. Την αριθ. 69/95 απόφαση του Κ.Σ. Κοκκινοπηλοϋ, 
αποφασίζουμε; 

Συνιστούμε στην Κοινότητα Κοκκινοπηλοϋ τον Ν. Λάρι¬ 
σας Ιδιο Νομικό Πρόσωπο με την επωνυμία «Σχολική Επι¬ 
τροπή Δημ. Σχολείου και Νηπ/γείου Καλυβίων Κοκκινοπη- 

λού». 

Σκοπός του Νομικού Προσώπου είναι; 
α. Η διαχείρηση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κλπ. 

β. Η αποκατάσταση φθορών και ζημιών των επίπλων, 
εξοπλισμού και γενικά των διδακτιριακών εγκαταστά¬ 
σεων. 

γ. Η εκτέλεση μικρών έργων για επισκευή και συντή¬ 
ρηση διδακτιρίων, 

δ) Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλο και σκεύη, με 
βιβλία για τη λειτουργία του και γενικώτερα η λήψη όλων 
των μέτρων που κρίνονται αναγκαία για τη στήρηξη της 
διοικητικής λειτουργίας των σχολικών μονάδων. 

Πόροι του Νομικού Προσώπου είναι: 
α) Η ετήσια επιχορήγηση του Κράτους, 
β) Η ετήσια επιχορήγηση της Κοινότητας, 
γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών κ.λπ. 

Το Νομικό Πρόσωπο θα εκπροσωπείται στα Δικαστήρια 
και σε κάθε Δημόσια Αρχή από τον Πρόεδρο τον Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού της Κοινότητας 
Κοκκινοπηλοϋ. 

Η αριθμ. 9263/3.5.90 απόφασή μας που δημοσιεύθηκε 
στο ΦΕΚ 322/90 τεύχος Β’ καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 14 Νοεμβρίου 1995 

Ο Περιφερειακός Διευθυντής 
ΗΛΙΑΣ ΛΙΑΚΟΠΟΥΛΟΣ 

- +- 

Αριθ. 13545 (8) 

Σύσταση ιδίου Νομικού Προσώπου Δημοσίου Δικαίου στην 
κοιν. Νίκαιας Ν. Λάρισας με την επωνυμία «Οργανισμός 
Κοινωνικής Αλληλεγγύης και μέριμνας Νικαΐας». 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΛΑΡΙΣΑΣ 
Έχοντας υπόψη: 

1) Τις διατάξεις του άρθρου 187 του Π.Δ. 323/89 όπως 
αντικαταστάθηκαν με τις διατάξεις των άρθρων 10 του Ν. 
2130/93 και 2 παρ. 12τουΝ. 2307/95. 

2) Του άρθρου 2 του Ν. 2081/92. 

3) Την αριθ. 29/95 απόφαση του Κ.Σ. Νίκαιας περί συ- 
στάσεως Ν.Π. με την επωνυμία «Οργανισμός Κοινωνικής 
Αλληλεγγύης και μέριμνας Νίκαιας», αποφασίζουμε: 


Συστήνουμε Νομικό Πρόσωπο Δημοσίου Δικαίου με την 
επωνυμία «ΟΡΓΑΝΙΣΜΟΣ ΚΟΙΝΩΝΙΚΗΣ ΑΛΛΗΛΕΓΓΥΗΣ 
ΚΑΙ ΜΕΡΙΜΝΑΣ ΚΟΙΝΟΤΗΤΑΣ ΝΙΚΑΙΑΣ» με τα παρακάτω 
άρθρα του κανονισμού λειτουργίας ως εξής; 

Αρθρο Ιο 

Ιδρύεται ίδιο Νομικά Πρόσωπο της Κοινότητας Νίκαιας, 
σύμφωνα με τις διατάξεις του άρθρου 187 του Π. Δ/τος 
323/1989 «Περί Κωδικ/σεως σε ενιαίο κείμενο Νόμου 
των διατάξεων του Δ.Κ.Κ.» με την επωνυμία «ΟΡΓΑΝΙ¬ 
ΣΜΟΣ ΚΟΙΝΩΝΙΚΗΣ ΑΛΛΗΛΕΓΓΥΗΣ ΚΑΙ ΜΕΡΙΜΝΑΣ 
ΚΟΙΝΟΤΗΤΑΣ ΝΙΚΑΙΑΣ» με έδρα την Νίκαια. 

, Αρθρο 2ο 
Σκοπός 

Σκοπός του Νομικού Προσώπου είναι η συμπαράσταση 
της Κοινότητας μέσω του Νομικού Προσώπου καθώς και 
των Πολιτών της Κοινότητας Νίκαιας στις προβληματικές 
ομάδες του πληθυσμού της Κ/πόλεως. Τέτοιες ομάδες 
μπορεί να είναι οι άνεργοι, οι οικονομικά αδύνατοι, τα μο¬ 
ναχικά άτομα, τα εξαρτημένα άτομα, οι αναφλάβητοι, οι 
μειονότητες, τα άτομα με ειδικές ανάγκες, τα περιθω¬ 
ριακά άτομα αλλά και κάθε ομάδα συμπολιτών με προβλή¬ 
ματα. 

Αρθρο 3ο 
Όργανα Διοίκησης 

Το Νομικό Πρόσωπο θα διοικείται από εννεαμελές (9) 
Διοικητικό Συμβούλιο το οποίο απαρτίζεται από τρία (3) αι¬ 
ρετά μέλη, από τον Εφημέριο του Ιερού Ναού Αγ. Γεωρ¬ 
γίου και πέντε (5) έγκριτους Πολίτες της Κοινότητας. Ο 
Πρόεδρος και ο Αντιπρόεδρος και τα λοιπό μέλη, πλην του 
Εφημερίου, εκλέγονται από Κοινοτικό Συμβούλιο με τους 
αναπληρωτές τους. 


Η θητεία του Διοικητικού Συμβουλίου ακολουθεί την 
θητεία της Κοινοτικής Αρχής, αλλά λήγει μετά την εγκατά¬ 
σταση του νέου Κοινοτικού Συμβουλίου. ( Αρθρο 11 παρ. 
3 Ν. 2130/93 ΦΕΚ 61 Τ.Α). 


Το Νομικό Πρόσωπο εκπροσωπείται στο Δικαστήριο και 
σε κάθε Δημόσια Αρχή από τον Πρόεδρο του Διοικητικού 
Συμβουλίου και όταν αυτός απουσιάζει ή κωλύεται από τον 
Αντιπρόεδρό του. Το Δ.Σ. μετά την εκλογή του, συνέρχε¬ 
ται και εκλέγει ένα απά τα μέλη του, Γραμματέα, που θα 
έχει την επιμέλεια της εύρυθμης λειτουργίας του ΟΡΓΑ¬ 
ΝΙΣΜΟΥ και του οποίου οι αρμοδιότητες θα ορισθούν ειδι- 
κώτερα από τον εσωτερικό κανονισμό που θα καταρτισθεί 
από το Δ/κό Σ/λιο βάει του άρθρου 182 του Π. Δ/τος 323/ 
1989. 

Αρθρο 4ο 
Τύπος Σφραγίδας 

Το Νομικό Πρόσωπο θα έχει σφραγίδα κυκλική, που 
στον εξωτερικό κύκλο θα έχει τις λέξεις «ΕΛΛΗΝΙΚΗ ΔΗ¬ 
ΜΟΚΡΑΤΙΑ» στον εσωτερικό κύκλο θα αναγράφεται ο τί¬ 
τλος του Νομικού Προσώπου «ΟΡΓΑΝΙΣΜΟΣ ΚΟΙΝΩΝΙ¬ 
ΚΗΣ ΑΛΛΗΛΕΓΓΎΗΣ ΚΑΙ ΜΕΡΙΜΝΑΣ ΝΙΚΑΙΑΣ» και στο 
κέντρο το εθνόσημο. 

Αρθρο 5ο 
Πόροι 

Οι Πόροι του Νομικού Προσώπου είναι σι παρακάτω: 

α) Επιχορήγηση από την Κοινότητα ΝΙΚΑΙΑΣ οκτακό¬ 
σιες χιλιάδες (800.000) δραχ. ετησίως από την Πολιτεία 
και την εκκλησία. 

β) Κάθε είδους εισφορές, δωρεές, κληρονομιές, κλη¬ 
ροδοσίες, συνδρομές συμπολιτών κ.λπ. 

γ) Καθώς και από κοινωνικό ή άλλο πρόγραμμα της 
Ε.Ο.Κ. 

'Αρθρο 6ο 

Περιουσία 

Η Περιουσία του Νομικού Προσώπου είναι: 

Τα οικοδομήματα οι εγκαταστάσεις και τα πόσης φύ- 
σεως κτίρια που θα αναγείρουν για το σκοπό που υπηρε¬ 
τεί. 

β) Κάθε άλλος χώρος ή κτίριο που θα παραχωρβίται σ’ 
αυτό. 

'Αρθρο 7ο 

Το Διοικητικό Συμβούλιο με αποφάσεις του καταρτίζει 
τον Κανονισμό λειτουργίας και τον Κανονισμό Ε.Υ. του 
Νομικού Προσώπου. 

'Αρθρο 8ο 
Κάλυψη Δαπάνης 

Από τις διατάξεις αυτής της απόφασης προκαλείται δα¬ 
πάνη σε βάρος του πρ/σκού της Κοινότητας Ποσού 
800.000 δρχ. για το τρέχον οικον. έτος 19Θ5 και για τα 
επόμενα οικον. έτη 800.000 δρχ. το χρόνο. 

Η ανωτέρω δαπάνη είναι γραμμένη στον πρ/σμό και 
στον Κ.Δ. 2123 της κοιν. Νίκαιας. 

Η παρούσα να δημοσιευθεΐ στην Εφημερίδα της Κυβερ- 
νήσεως. 

Λάρισα, 21 Νοεμβρίου 1995 

Ο Περιφερειακός Διευθυντής 
ΗΛΙΑΣ ΛΙΑΚΟΠΟΥΛΟΣ 

- 4 - 

Αριθ. 18117 (9} 

Σύσταση (1) μίας θέσης Κοινοτικού Εισπρόκτοραστη ΔΟΥ 

Νεμέας Ν. Κορινθίας. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΚΟΡΙΝΘΙΑΣ 
Έχοντας υπόψη: 

1) Τις διατάξεις του άρθ. 228 του Ν. 1188/81 «Περί κυ- 
ρώσεως του κώδικα περί κατάστασης προσωπικού ΟΤΑ». 

2) Το γεγονός ότι ο ένας από τους δύο κοινοτικούς ει- 
σπράκτορες που υπηρετούσαν στη ΔΟΥ Νεμέας έχει κά¬ 
νει μετάταξη στη ΔΟΥ Νεμέας. 

3) Το γεγονός ότι η παραπάνω θέση του μεταταγέντος 
υπαλλήλου προβλέπεται από τον ΟΕΥ της Κοινότητας Νε¬ 
μέας και μετά την κένωση αυτής με οποιοδήποτε τρόπο 
καταργείται βάσει της παρ. 4 άρθρ. 228 Ν. 1188/81 
επειδή έχει συσταθεΐ κατά τρόπο διάφορο από εκείνο που 
ορίζει η παρ, 2 του ιδίου άρθρου. 

4) Τις ανάγκες των ΟΤΑ που εξυπηρετούνται από τη 
ΔΟΥ Νεμέας σύμφωνα με το αριθ μ. 3584/18.10.95 έγ¬ 
γραφο της Υπηρεσίας αυτής. 


5} Το γεγονός ότι τα προς είσπραξη δια χρηματικών κα¬ 
ταλόγων ετήσια έσοδα των ΟΤΑ που εξυπηρετούνται από 
τη ΔΟΥ Νεμέας υπερβαίνουν κατά πολύ 50% του ΙΟπλα- 
σίου ποσού που απαιτείται για την κάλυψη του βασικού μι¬ 
σθού του εισαγωγικού βαθμού του κλάδου ΔΕΙ 5. 

6) Την αριθ. 5901/εγκ 1 /Θ2 εγκ. της γραμματείας του 
Υπουργικού Συμβουηλίου έλεγχος δαπανών που προκα- 
λούν οι κανονιστικές διοικητικές πράξεις, αποφασίζουμε: 

α) Την κατάργηση της παραπάνω κενωθεΐσας θέσης 
του Κοινοτικού εισπράκτορα της ΔΟΥ Νεμέας που προ- 
βλέπεται στον ΟΕΥ της Κοινότητας Νεμέας και 
β) Την σύσταση μία (1) νέας θέσης Κοινοτικού εισπρά- 
κτορα (κλάδου ΔΕΙ 5) στην ΟΕΥ Κοινότητα Νεμέας του 
οποίου η πλήρωσή θα γίνει σύμφωνα με τις ισχύουσες δια¬ 
τάξεις. 

Από τις διατάξεις αυτής της απόφασης προκαλείται δα¬ 
πάνη σε βάρος τόυ προϋπολογισμού της Κοινότητας το 
ύψος της οποίας δεν μπορεί να προσδιορισθεΐ 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 10 Νοεμβρίου 1995 

Ο Περιφερειακός Διευθυντής 

I. ΣΤΑΥΡΑΚΑΣ 

-- 

Αριθ. 4394 (10) 

Τροποποίηση της παρ. 3 της αριθ. 6758/2.6.94 αποφά- 
σεως Νομάρχη Πέλλας σχετικά με τον αριθμό των με¬ 
λών του Διοικητικού Συμβουλίου της υφκπαμένης στο 
Δήμο Σκύδρας επιχείρησης με την επωνυμία «ΔΗΜΟ¬ 
ΤΙΚΗ ΕΠΙΧΕΙΡΗΣΗ ΚΟΙΝΩΝΙΚΗΣ - ΑΘΛΗΤΙΚΗΣ ΚΑΙ 
ΠΟΛΙΤΙΣΤΙΚΗΣ ΑΝΑΠΤΥΞΗΣ (ΔΕΚΑΠΑ).. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΠΕΛΛΑΣ 
Έχοντας υπόψη: 

1. Τις διατάξεις της παρ. 1 του άρθρ. 4 του Ν. 2240/94 
(ΦΕΚ 153/16.9.94 εκπροσώπιση Περιφερειακής Διοίκη¬ 
σης στο Νομό) όπως αυτές αντικαταστάθηκαν με τις δια¬ 
τάξεις της παρ. Ια του άρθ. 12 του Ν. 2307/95. 

2. Την αριθ. 247/95 απόφαση του Δημοτικού Συμβου¬ 
λίου Σκύδρας, με την οποία τροποποιεί την παρ. 3 της 
αριθ. 31 /94 όμοιας προγενέστερης αποφάσεώς του, μόνο 
όσον αφορά τον αριθμό των Μελών του Δ.Σ. ήτοι μειώνει 
από θμελή σε 7μελή απαλείφοντας από το Δ.Σ. τους εκ¬ 
προσώπους: α) του Επιμορφωτικού Συλλόγου Αριστοτέ¬ 
λης και β) Ένωσης Συνταξιούχων ΤΕΒΕ Σκύδρας και περι¬ 
χώρων. 

3. Τις διατάξεις του αρθ. 260 παρ. 3 του Π.Δ. 323/89 
(Δ.Κ.Κ.) όπως αυτή αντικαταστάθηκε με την παρ. 10 του 
άρθ. 5 του Ν. 2307/95 και την παρ. 1 του άρθ. 261 του ως 
άνω Π. Δ/τος του (Δ.Κ.Κ.). 

4. Την αριθ. 6758/2.6.1994 απόφαση Νομάρχη, με την 
οποία είχε συσταθεΐ η ανωτέρω Δημοτική Επιχείρηση (ΔΕ¬ 
ΚΑΠΑ) Σκύδρας (ΦΕΚ 463/21.6.1994 τ.Β'). 

5. Τις διατάξεις του άρθ. 27 του Ν. 2061/92 (ΦΕΚ 
154/τ. Δ/10.9.92) αναφορικά με τον έλεγχο που προκα- 
λούν οι κανονιστικές διοικητικές πράξεις, αποφασίζουμε: 

1. Τροποποιούμε την παρ. 3 της αριθ. 6758/2.8.94 Συ¬ 
στατικής Πράξης του Νομάρχη «Περί συ στάσεως Δημοτι¬ 
κής Επιχείρησης Κοινωνικής, Αθλητικής και Πολιτιστικής 
Ανάπτυξης (ΔΕΚΑΠΑ) Σκύδρας μόνον όσον αφορά τον 

αριθμώ των μελών του Διοικητικού Συμβουλίου της Επιχεί¬ 
ρησης Δηλαδή από το υφιστάμενο θμελές σε 7μελές. 
Απαλείφονται από το Δ.Σ. οι εκπρόσωποι των: α) ΕΠΙ¬ 
ΜΟΡΦΩΤΙΚΟΥ ΣΥΛΛΟΓΟΥ «ΑΡΙΣΤΟΤΕΛΗΣ» και β) της 
Ένωσης Συνταξιούχων ΤΕΒΕ Σκύδρας και Περιχώρων για 
τους λόγους που ειδικότερα ορίζονται στην υπόψη από¬ 
φαση του Δ.Σ. Σκύδρας. Κατά τα λοιπό ισχύει ως έχει η 
αριθ. 6758/2.6.1994 Συστατική Πράξη του Νομάρχη. 

2. Από τις διατάξεις αυτής της απόφασης δεν προκαλεΐ- 
ται δαπάνη σε βάρος του προϋπολογισμού του Δήμου για 
το τρέχον οικ. έτος 1995, ούτε για τα επόμενα. 

Η παρούσα να δημοσιευθεΐ στην Εφημερίδα της Κυβερ- 
νήαεως. 

Έδεσσα, 15 Νοεμβρίου 1995 

0 Περιφερειακός Διευθυντής κ.α.α. 

Γ. ΚΕΡΑΣΙΔΗΣ 

-♦- 

Αριθ. 21327 ( 11 ) 

Υπαγωγή του προσωπικού της κοιν. Νεράιδας Ν. Τρικάλω ν 
στις δ/ξεις του Ν. 1188/81. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΤΡΙΚΑΛΩΝ 

Με την 21327/22.11.95 απόφαση του Περ/κού Δ/ 
ντή Ν. Τρικάλων εγκρίθηκε η 41 /95 απόφαση του Κοινοτι¬ 
κού Συμβουλίου Νεράιδας, που εκδόθηκε σύμφωνα με τις 
διατάξεις του άρθρου 8 παρ. 1 του Ν. 2307/95, του άρ¬ 
θρου 3 του Ν. 1188/81, του άρθρου 30 του Π.Δ. 37α/87 
και του άρθρου 27 του Ν. 2081 /92, ύστερα από σύμφωνη 
γνωμοδότηση του Υπηρεσιακού Συμβουλίου Προσωπικού 
Ο.Τ.Α. Ν. Τρικάλων, έγινε υπαγωγή του προσωπικού της 
κοινότητας Νεράιδας Τρικάλων στις διατάξεις του Α’ μέ¬ 
ρους του Ν. 1188/81. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της Κοινότητας Νε¬ 
ράιδας Τρικάλων ύψους 2.268.000 δρχ. περίπου για το 
τρέχον οικονομικό έτος και 2.500.000 περίπου για κα¬ 
θένα από τα επόμενα οικονομικά έτη. 

Η ανωτέρω δαπάνη θα καλυφθεί με τροποποίηση του 
προϋπολογισμού της Κοινότητας Νεράιδας Τρικάλων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 22 Νοεμβρίου 1995 

Ο Περιφερειακός Διευθυντής 
ΓΕΩΡΓΙΟΣ ΤΡΑΝΤΟΣ 

—-♦- 

ΑΓΟΡΑΝΟ ΜΙΚΕΣ ΔΙ ΑΤΑΞΕΙΣ 

Αριθ. Α2/6230 (12) 

ΑΓΟΡΑΝΟΜΙΚΗ ΔΙΑΤΑΞΗ ΑΡΙΘΜ. 10 
Απαγόρευση εμπορίας και διάθεσης αλιευμάτων κάτω 
από ορισμένες διαστάσεις και βάρος. 

Ο ΥΠΟΥΡΓΟΙ ΕΜΠΟΡΙΟΥ 

Έχοντας υπόψη: 

1. το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ. 397/88 «Οργανισμός του Υπουργείου Εμπο- 
ρ!ου»ζ, όπως τροποποιήθηκε και ισχύει. 

3. Το Ν.Δ. 138/46 «Περί Αγορανομικού Κώδικος», όπως 


τροποποιήθηκε και ισχύει. 

4. Την Αγορανομική Διάταξη 14/89 (άρθρα 105,108 και 
107) «Κωδικοποίηση Αγορανομικών Διατάξεων εκδοθει- 
σών μέχρι 16.2.89», όπως τροποποιήθηκε και ισχύει. 

5. Το έγγραφο αριθμ. 249347/27.10.95 της Δ/νσης 
θαλάσσιας Αλιείας του Υπουργ. Γεωργίας, με το οποίο 
μας διεβίβασε τον Καν. (ΕΚ) 1626/94, βάσει του οποίου 
μεταβάλονται τα ελάχιστα μεγέθη ορισμένων αλιευμά¬ 
των. 

6. Την ανάγκη δημιουργίας όρων επάρκειας, στην εσω¬ 
τερική αγορά, αλιευμάτων. 

7. Το γεγονός ότι από τις ρυθμίσεις της παρούσας, δεν 
προκαλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Άρθρο 1 

Το άρθρο 108 του Κεφαλαίου 6 της Κωδικοποιημένης 
Αγορανομικής Διάταξης 14/89 αντικαθίσταται ως ακολού¬ 
θως: 

«Αρθρο 106 

Απαγόρευση εμπορίας ψαριών μικρού μεγέθους 

1. Απαγορεύεται, εκτός από τις παρακάτω περιπτώσεις 
της παραγράφου 2, η εμπορία κάθε είδους ψαριών, που 
έχει μήκος μέχρι και οκτώ (8) εκατοστά, από την άκρη του 
ρύγχους μέχρι τη νοητή γραμμή που ενώνει τα δύο άκρα 
του πτερυγίου της ουράς. 

2. Απαγορεύεται η εμπορία των παρακάτω ψαριών, 
εφόσον το μήκος τους ανέρχεται μέχρι τα ανώτατα όρια, 
που ορίζονται κατωτέρω: 

α) Γαύροι: μέχρι και εννέα (9) εκατοστά. 

β) Γόπες και Φρύσσες: μέχρι και δέκα (10) εκατοστά. 

γ) Μπαρμπούνια, Κουτοομούρετ: μέχρι και έντεκα (11) 
εκατοστά. 

δ) Λιθρίνια, Σαφρίδια, Κολιοί: μέχρι και δώδεκα (12) 
εκατοστά. 

ε) ΛΙτσες: μέχρι και δεκατέσσερα (14) εκατοστά. 

στ) Σαργοί, Σπάροι: μέχρι και δέκα πέντε (15) εκ: τοστά. 

ζ) Κέφαλοι: μέχρι και δέκα έξι (18) εκατοστά. 

η) Σκουμπριά, Φαγκριά: μέχρι και δέκα οκτώ (18) εκατο¬ 
στά. 

θ) Γλώσσες, Τσιπούρες, Μπακαλιάροι: μέχρι και είκοσι 
(20) εκατοστά. 

ι) Λαυράκια: μέχρι και είκοσι τρία (23) εκατοστά. 

κ) ΠεσκανδρΙτσες: μέχρι και τριάντα (30) εκατοστά. 

λ) Ροφοειδή: μέχρι και σαράντα πέντε (45) εκατοστά. 

μ) Τόννος Κοινός ή Ερυθρός: μέχρι και εβδομήντα (70) 
εκατοστά, ή βάρος μέχρι και 8,4 χιλιόγραμμα. 

ν) Ξιφίας: μέχρι και εκατόν είκοσι (120) εκατοστά. 

3. Απαγορεύεται η εμπορία αστακών μήκους μέχρι και 
είκοσι τέσσερα (24) εκατοστά. 

4. Απαγορεύεται η εμπορία χταποδιών (ΟΟΤΑΡϋδ 
νυΐ_0ΑΗ13) που έχουν βάρος μέχρι και πεντακόσια (500) 
γραμμάρια κατά τεμάχιο.». 

Αρθρο 2 

Το άρθρο 107 του Κεφαλαίου 8 της Κωδικοποιημένης 
Αγορά νομικής Διάταξης 14/89, αντικαθίσταται ως ακο¬ 
λούθως: 

«Αρθρο 107 

Απαγόρευση εμπορίας υδροβίων ζώων μικρού μεγέθους 
και άλλων αλιευμάτων 

1. Απαγορεύεται η εμπορία των παρακάτω ειδών υδρο¬ 
βίων ζώων κλπ. εφ' όσον χο μήκος τους ανέρχεται μέχρι τα 
ανώτατα όρια που ορίζονται κατωτέρω: 

α) Πέστροφα (5Α1.Μ0 ΙΗΕΟΕυδ ή 8. ΡΑΠΙΟ) μέχρι και 
είκοσι (20) εκατοστά. 

β) Κορέγονος (ΟΟΗΕΘΟΝΙΙδδ.Ρ) μέχρι και είκοσι (20) 
εκατοστά. 

γ) Κυπρίνος ή Γριβάδι ή Σαζάνι (ΟΥΡΗΙΝϋδδ.Ρ) μέχρι και 
τριάντα (30) εκατοστά. 

δ) Χέλια (ΑΝΘϋΙΙΙΑδΡ) μέχρι και τριάντα (30) εκατο¬ 
στά. 

ε) Τίγκα ή Γλήνι (ΤΙΝΘΑ-ΤΙΝΟΑ) μέχρι και δέκα πέντε 
(15) εκατοστά. 

στ) Κοράσσιος ή Πεταλούδα (0ΑΗΑ811)8-0ΑΠΑδίυδ) 
μέχρι και δέκα πέντε (15) εκατοστά. 

ζ) Καραβίδα (ΑδΤΑΟυδ ΡυΐΥΙΑΤίυδ) μέχρι και επτά (7) 
εκατοστά. 

η) Αστακοκαραβίδες μέχρι και είκοσι τέσσερα (24) εκα¬ 
τοστά. 

θ) Αχιβάδες, με μήκος μικρού άξονα μέχρι και δυόμισυ 
(2,5) εκατοστά. 

ι) Χτένι (ΟΗΙΛΜΥ8) με μήκος μέχρι και δέκα (10) εκατο¬ 
στά. 


κι) Πέρκα (ΡΕΠΟΑ Ρί-ΙΐνίΑΤίυδ) μέχρι και δέκα οκτώ 
(18) εκατοστά. 

2. Επί των ανωτέρω φαριών και καραβίδων, η μέτρηση 
γίνεται ως εξής: 

α) Για τα ψάρια από την άκρη του ρύγχους μέχρι την 
άκρη της ουράς. 

β) Για την καραβ ίδα από την άκρη της κεφαλής μέχρι την 
άκρη της κοιλιάς (τέλσωνος).». 

Άρθρο 3 

Το άρθρο 105 του Κεφαλαίου 6 της Κωδικοποιημένης 
Αγορανομικής Διάταξης 14/89, αντικαθίσταται ως ακο¬ 
λούθως: 

«Άρθρο 105 

Απαγόρευση εμπορίας οστράκων μικρού μεγέθους 

Απαγορεύεται η εμπορία των παρακάτω οστράκων: 

1. Όστρεα (στρείδια) που έχουν μέση διάμετρο μέχρι 
και επτά (7) εκατοστά. 

2. Μύτιλοι (μύδια) που έχουν μήκος του μεγάλου άξονα 
μέχρι και πέντε (5) εκατοστά.». 

Άρθρο 4 

1. Οι παραβάτες της παρούσας διώκονται και τιμωρού¬ 
νται σύμφωνα με τον ισχύοντα Αγορανομικό Κώδικα. 

2. Να δημοοιευθεί στην Εφημερίδα της Κυβερνήσεως 
και να ανακοινωθεί στον ημερήσιο Τύπο. 

Αθήνα, 27 Νοεμβρίου 1995 

ο ΥΠΟΥΡΓΟΙ 

ΝΙΚ. ΛΚΡΓΠΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




